Materiál na rokovanie pre Mestské zastupiteľstvo v Žiline

Všeobecne  záväzné  nariadenie,  ktorým  sa  ruší  všeobecne  záväzné  nariadenie  č. 8/1996  o  odchyte  a  likvidácii  túlavých  zvierat – činnosti  mestského  šarhu  na  území  mesta  Žilina  a  všeobecne  záväzné  nariadenie  č. 7/1996  o  chove  a  držaní  zvierat  na  území  mesta  Žilina

Materiál obsahuje:
1.	Návrh na uznesenie
2.	Dôvodová správa
3.	Všeobecne záväzné nariadenie, ktorým sa ruší všeobecne záväzné nariadenie č. 8/1996 o odchyte a likvidácii túlavých zvierat – činnosti mestského šarhu na území mesta Žilina a všeobecne záväzné nariadenie č. 7/1996 o chove a držaní zvierat na území mesta Žilina

Predkladá:
Ing. Viliam Mikuláš
prednosta MsÚ Žilina

Vypracoval:
Ing. Vladimír Baránek
vedúci odboru dopravy a komunálnych služieb

V Žiline  16.04. 2009

UZNESENIE MESTSKÉHO ZASTUPITEĽSTVA V ŽILINE

Uznesenie č. ___/2009

Mestské zastupiteľstvo v Žiline

I.	schvaľuje

1.	Všeobecne záväzné nariadenie, ktorým sa ruší všeobecne záväzné nariadenie č. 8/1996 o odchyte a likvidácii túlavých zvierat – činnosti mestského šarhu na území mesta Žilina a všeobecne záväzné nariadenie č. 7/1996 o chove a držaní zvierat na území mesta Žilina

Dôvodová správa

Dňa 21.01.2009 bol Mestu Žilina doručený  protest prokurátora Okresnej prokuratúry Žilina č.k. Pd 181/08-10 zo dňa 08.01.2009, ktorým navrhol zrušiť § 2 ods. 3 a § 3 všeobecne záväzného nariadenia (ďalej len „VZN“) č. 8/1996 o odchyte a likvidácii túlavých zvierat – činnosti mestského šarhu na území mesta Žilina. Protestu prokurátora bolo vyhovené na 20. zasadnutí Mestského zastupiteľstva v Žiline, konaného 02.03.2009. Prijatím tohto návrhu všeobecne záväzného nariadenia sa zruší VZN č. 8/1996 o odchyte a likvidácii túlavých zvierat – činnosti mestského šarhu na území mesta Žilina. Funkcia mestského šarhu bola na území mesta Žilina v minulosti zrušená a odchyt zvierat  vykonáva Mestská polícia.
Všeobecne záväzné nariadenie č. 7/1996 o chove a držaní zvierat na území mesta Žilina sa postupom času a legislatívnymi zmenami stalo nesúladným s platnými právnymi normami a je stále v platnosti, aj keď bolo prijaté uznesenie č. 50/2004 na zasadnutí Mestského zastupiteľstva v Žiline, konanom 21.06.2004, o jeho „zrušení“. Tak ako právne normy vznikajú a vstupujú do systému platného práva na základe určitej právom predpísanej procedúry (procesu tvorby práva), môžu zo systému platného práva vystúpiť, byť zrušené opäť len právom predpísaným spôsobom. Nemôžu teda zaniknúť neformálne, samovoľne. Formálne preto platia ďalej aj právne normy, ktoré sa už dlhší čas fakticky nepoužívajú, t.j. obsolentné normy, čo je aj prípad VZN č. 7/1996, kde navyše bol úmysel mestského zastupiteľstva už v r. 2004 ho zrušiť, avšak musí k tomu dôjsť len právom predpísaným spôsobom. Nakoľko všeobecne záväzné nariadenia sa prijímajú zákonom stanoveným spôsobom, aj k ich zmene alebo zrušeniu môže dôjsť len všeobecne záväzným nariadením, nakoľko uznesenie mestského zastupiteľstva nie je prameňom práva (analogicky napr. nemôže dôjsť k zrušeniu zákona uznesením NR SR). Z toho dôvodu   predkladáme návrh VZN, ktorým sa zruší aj VZN č. 7/1996 o chove a držaní zvierat na území mesta Žilina.

Všeobecne záväzné nariadenie

č. ..../2009,

ktorým sa ruší všeobecne záväzné nariadenie č. 8/1996 o odchyte a likvidácii túlavých zvierat – činnosti mestského šarhu na území mesta Žilina a všeobecne záväzné nariadenie č. 7/1996 o chove a držaní zvierat na území mesta Žilina

Mesto Žilina, na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona  č. 369/1990 Zb. o obecnom zriadení v znení neskorších zmien  vydáva toto

všeobecne záväzné nariadenie, ktorým sa ruší všeobecne záväzné nariadenie č. 8/1996 o odchyte a likvidácii túlavých zvierat – činnosti mestského šarhu na území mesta Žilina a všeobecne záväzné nariadenie č. 7/1996 o chove a držaní zvierat na území mesta Žilina.

Článok I.

1.	Týmto všeobecným záväzným nariadením sa ruší všeobecne záväzné nariadenie mesta Žilina č. 8/1996 o odchyte a likvidácii túlavých zvierat – činnosti mestského šarhu na území mesta Žilina.
2.	Týmto všeobecne záväzným nariadením sa ruší všeobecne záväzné nariadenie mesta Žilina č. 7/1996 o chove a držaní zvierat na území mesta Žilina.

Článok II.

1.	Toto všeobecne záväzné nariadenie bolo schválené Mestským zastupiteľstvom v Žiline dňa ............................
2.	Toto všeobecne záväzné nariadenie bolo vyvesené 15 dní na úradnej tabuli mesta a nadobúda účinnosť dňom ......................

									  Ivan Harman
									 primátor mesta